**Беларуская мова ў 3 класе**

**Тэма: Род назоўнікаў**

**Мэта:** да канца ўрока вучні будуць умець вызначаць род назоўнікаў.

**Задачы:**

* забяспечыць умовы для фарміравання ўмення вызначаць род назоўнікаў;
* узбагачаць слоўнікавы запас вучняў праз увядзенне новых слоў;
* садзейнічаць развіццю ўвагі, самаацэнкі вучняў, навыкаў узаема- і самакантролю;
* садзейнічаць выхаванню беражлівых адносін да свайго здароўя.

**Вучэбна-метадычнае забеспячэнне:** карткі з заданнямі, карткі-мячы для гульні “Баскетбол”, малюнкі сонейка і месяца <https://yadi.sk/i/ZOpghvJZxan3lw>, мультымедыйная прэзентацыя <https://yadi.sk/i/kDeUVjxTwcyObw>.

**Этапы ўрока**

1. **Арганізацыйны этап.**

Вось пачулі мы званок.

Галасок яго знаёмы.

Запрасіў нас на ўрок

роднай беларускай мовы!

* Усміхніцеся адзін аднаму. Я жадаю вам поспехаў і цудоўнага настрою.

1. **Праверка дамашняга задання.**

* Франтальная работа(практ. 101) [2, с. 60].
* Хутка і правільна прачытаць скорагаворку.
* Узаемаправерка па кантрольных картках (у кожнага вучня). Лік выдзеленых назоўнікаў.

1. **Матывацыйны этап.**

* Адгадаўшы загадку, даведаемся, пра што мы будзем гаварыць на працягу ўрока: Што за грошы не купіш? (Здароўе.)
* Здароўе – гэта самы вялікі скарб чалавека. Яго трэба берагчы з дзяцінства. Не забывайце на ўроках пра правілы пасадкі пры пісьме. Нагадаем іх (пераклад аўтара). **Слайд 1.**

Зараз сшытак я адкрыю,

Пад нахілам пакладу.

Вам яшчэ раз нагадаю –

Ручку я вось так трымаю.

Сяду прама, не сагнуся,

За работу я вазьмуся.

* Запішыце дату. Прачытайце спалучэнні літар: мц, цн. Назавіце злучэнне. (Верхняе.) Запішыце іх у сшытак. Па запісаных спалучэннях здагадайцеся, якога здароўя жадаюць людзям пры віншаванні? (Моцнага здароўя.) Запішыце словазлучэнне “моцнага здароўя” у сшытак.
* Ёсць у чалавека надзейны сябар, які аберагае яго здароўе ў дрэннае надвор’е. Яго зможаце назваць, калі адгадаеце шараду.
* Работа ў групах. Адгадаць шараду [4, с. 68]. **Слайд 2.**

1 група – першая частка шарады (пара), 2 група - другая частка шарады (сон).

* Якое слова атрымалася? Для чаго людзі выкарыстоўваюць парасон?
* Якімі часцінамі мовы з’яўляюцца словы “здароўе” і “парасон”?
* Зараз мы праверым, што вы ведаеце пра назоўнік.

1. **Актуалізацыя ведаў і ўменняў вучняў.**

* Самастойная работа па картках <https://yadi.sk/i/4A1HcnFIQBMISw>.

Узаемаправерка па кантрольных картках (у кожнага вучня).

* Не ўсе таямніцы гэтай часціны мовы перад вамі раскрыты. Узгадайце з урокаў рускай мовы, па чым яшчэ можа змяняцца назоўнік?
* Давайце разам сфармулюем тэму ўрока. (Род назоўнікаў.)
* Дапоўніце сказы на слайдзе. Гэта нашы задачы на ўрок. **Слайд 3.**

1. **Вывучэнне новай тэмы.**

* Сумеснае “адкрыццё” новых ведаў.Калектыўная работа. **Слайд 4.**
* Для здароўя неабходны вітаміны. Жыхары вострава Здаравейска прыслалі вам тры кошыкі вітамінаў. Але словы рассыпаліся. Засталіся толькі надпісы на кошыках: “ён, мой”, “яна, мая”, “яно, маё”. Я не ведаю, што ў які кошык пакласці. Дапамажыце, калі ласка.
* Да якога роду адносяцца назоўнікі, да якіх можна падставіць словы “ён, мой” (“яна, мая”, “яно, маё”)?

Жаночы род, скажу вам я,

любіць словы “яна, мая”.

Род мужчынскі нам з табой

гучна скажа: “Ён, мой”.

Ніякі род – “яно, маё”-

кажа правіла сваё.

* Чытанне правіла ў падручніку на с. 61[2, с. 61].

1. **Праверка разумення вывучанага.**

* Гульнёвае практыкаванне “Баскетбол” (практ.103)[2, с. 62].
* Каб быць здаровымі, неабходна займацца спортам. Пагуляем у баскетбол. Я зачытваю словы, а вы паказваеце карткі-мячы з адпаведным надпісам (м.р., ж.р., н.р.), называеце канчаткі.
* Знаёмства з інфармацыяй рубрыкі “Завяжы вузялок” [2, с. 62].
* Якія канчаткі маюць назоўнікі мужчынскага (жаночага, ніякага) роду?

1. **Замацаванне вывучанага.**

* Самастойная работа(практ. 12) [3, с. 71-72]. Запоўніць назоўнікамі табліцу. Уставіць у словы патрэбныя літары і растлумачыць свой выбар.

Самаправерка напісанага па слайдзе. **Слайд 5.**

* Слоўнікавая работа. Расшыфраваць запісанае на слайдзе слова. **Слайд 6.**
* Дзе можна знайсці значэнне слова “булён”? (У тлумачальным слоўніку).
* Складзіце і запішыце сказ са словам “булён”.
* Работа ў парах (практ. 13) [3, с. 72].
* Кожная пара павінна дапоўніць сказы словамі з правага слупка, вызначыць род гэтых слоў, выдзеліць канчатак.
* Чаму трэба ўжываць у ежу суп, булён, крупнік, юшку?
* Работа ў цэнтрах.

**Цэнтр Пісьма (**практ. 11-11)[1, с. 71]. Уставіць прапушчаныя літары. Зверху над назоўнікамі абазначыць род.

* Ці можна бегаць вясной і восенню па лужах? Чаму?

**Цэнтр Чытання** (Пр. 14)[3, с. 73]. Прачытаць загадку. Запісаць слова-адгадку. Вызначыць род назоўніка “ЛАЗНЯ”. Перакласці слова “лазня” на рускую мову.

* Якую карысць прыносіць здароўю чалавека лазня?

**Цэнтр Творчасці** (Пр. 15**)** [3, с. 73]**.** Прачытаць спалучэнні слоў. Закрэсліць тыя з іх, якія напісаны па-руску. Вызначыць род назоўнікаў.

Справаздача цэнтраў.

1. **Абагульненне і сістэматызацыя вывучанага.**

* Работа па радах.Запісаць назоўнікі пад дыктоўку настаўніка. <https://yadi.sk/i/HUZErf_ASixPYQ>

1-ы рад - назоўнікі м.р., 2-і рад - назоўнікі ж.р., 3-і рад - назоўнікі н.р.

Самаправерка па слайдзе. **Слайд 7.**

1. **Кантроль ведаў і ўменняў.**

* Індывідуальная работа. Тэст “Так-не” <https://yadi.sk/i/C_yoVJYX6GUE6w>.

Узаемаправерка па слайдзе. **Слайд 8.**

1. **Інфармацыя аб дамашнім заданні.**

Пр. 107, с. 61, правіла [2, с. 62].

1. **Падвядзенне вынікаў.**

* Складанне кластара “Род назоўнікаў”. **Слайд 9.**
* Вывядзенне агульнай адзнакі вучням за выкананне ўсіх заданняў.

1. **Рэфлексія.**

* Калі ў вас цудоўны настрой, вам усё было зразумела, падыміце сонейкі. Калі ў вас не ўсё атрымалася, вы крыху засмуціліся, то падыміце месяц.
* Дзякую за ўрок. Малайцы! **Слайд 10.**

**Спіс выкарыстанай літаратуры**

Леўкіна, Л. Ф. Беларуская мова. 3 клас : карткі-заданні / Л.Ф.Леўкіна. – 4-е выд. – Мінск : Аверсэв, 2005. - 96 с.

Свірыдзенка, В. І. Беларуская мова : вучэб. дапам. для 3-га кл. устаноў агул. сярэд. адукацыі з беларус. і рус. мовамі навучання: у 2 ч. / В. І. Свірыдзенка. – Мінск : Нац. ін-т адукацыі, 2017. - Ч.2 - 144 с. : іл.

Свірыдзенка, В. І. Беларуская мова. 3 клас : рабочы сшытак : дапам. для вучняў устаноў агул. сярэд. адукацыі з беларус. і рус. мовамі навучання / В. І. Свірыдзенка. – 3-е выд. – Мінск : Аверсэв, 2019. - 96 с. : іл.

Сямак, А.Л. Алімпіяды па беларускай мове. 2-4 класы / А. Л. Сямак. – Мінск : Аверсэв, 2015. – 125 с.

**Дадатак 1**

**Назоўнік**

**Дапоўніць сказы словамі.**

1. Назоўнік абазначае \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
2. Назоўнік адказвае на пытанні \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
3. Назоўнік “ЧАЛАВЕК” адказвае на пытанне \_\_\_\_\_\_\_\_\_\_\_\_\_\_\_\_\_\_\_\_\_\_\_.
4. Назоўнік “СОНЦА” адказвае на пытанне \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
5. Назоўнікі змяняюцца па \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**Назоўнік**

**Дапоўніць сказы словамі.**

1. Назоўнік абазначае \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
2. Назоўнік адказвае на пытанні \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
3. Назоўнік “ЧАЛАВЕК” адказвае на пытанне \_\_\_\_\_\_\_\_\_\_\_\_\_\_\_\_\_\_\_\_\_\_\_.
4. Назоўнік “СОНЦА” адказвае на пытанне \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
5. Назоўнікі змяняюцца па \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**Назоўнік**

**Дапоўніць сказы словамі.**

1. Назоўнік абазначае \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
2. Назоўнік адказвае на пытанні \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
3. Назоўнік “ЧАЛАВЕК” адказвае на пытанне \_\_\_\_\_\_\_\_\_\_\_\_\_\_\_\_\_\_\_\_\_\_\_.
4. Назоўнік “СОНЦА” адказвае на пытанне \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
5. Назоўнікі змяняюцца па \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**Дадатак 2**

**Тэст “Так-не”.**

**Абвесці кружочкам словы “так” ці “не”.**

1. Назоўнікі змяняюцца па родах. Так. Не.
2. Назоўнікі бываюць толькі мужчынскага і жаночага роду. Так. Не.
3. Назоўнікі кожнага роду маюць свае родавыя канчаткі. Так. Не.
4. Назоўнік “здароўе” мужчынскага роду. Так. Не.
5. Булён – гэта нічым не запраўлены мясны адвар. Так. Не.

**Тэст “Так-не”.**

**Абвесці кружочкам словы “так” ці “не”.**

1. Назоўнікі змяняюцца па родах. Так. Не.
2. Назоўнікі бываюць толькі мужчынскага і жаночага роду. Так. Не.
3. Назоўнікі кожнага роду маюць свае родавыя канчаткі. Так. Не.
4. Назоўнік “здароўе” мужчынскага роду. Так. Не.
5. Булён – гэта нічым не запраўлены мясны адвар. Так. Не.

**Тэст “Так-не”.**

**Абвесці кружочкам словы “так” ці “не”.**

1. Назоўнікі змяняюцца па родах. Так. Не.
2. Назоўнікі бываюць толькі мужчынскага і жаночага роду. Так. Не.
3. Назоўнікі кожнага роду маюць свае родавыя канчаткі. Так. Не.
4. Назоўнік “здароўе” мужчынскага роду. Так. Не.
5. Булён – гэта нічым не запраўлены мясны адвар. Так. Не.

**Дадатак 3**

**Выбарачны дыктант**

Запісаць назоўнікі пад дыктоўку настаўніка наступным чынам:

* 1 рад – запісвае назоўнікі мужчынскага роду;
* 2 рад – назоўнікі жвночага роду;
* 3 рад – назоўнікі ніякага роду.

Словы для запісу пад дыктоўку:

Яблык, хвароба, дрэва, вецер, таблетка, здароўе, спорт, куртка, неба, вітамін.

Маслак Таццяна Васільеўна,

настаўнік пачатковых класаў

ДУА “Галоўчыцкабудзянскі

дзіцячы сад – базавая школа”

Нараўлянскага раёна

Гомельскай вобласці

****

**ж.р.**

****

**м.р.**



**н.р.**



